Dy javë para ndeshjes miqësore me Norvegjinë, Christian Panucci nuk duhet të llogarisë një nga mesfushorët më punëtorë të Kombëtares shqiptare.
Amir Abrashit iu desh të linte fushën e lojës në minutën e 29-të, në ndeshjen e kësaj fundjave ndaj Hertha Berlin, për shkakun e një dëmtimi. Një kontroll më i detajuar në fillim të kësaj jave, ka zbuluar më mirë dëmtimin e tij.
Abrashi ka këputur ligamentin e kryqëzuar në gjurin e djathtë. Mesfushori do t'i duhet t'i nënshtrohet një operacioni. Ai ka qenë një pikë kyçe për formacionin e Freiburg, dhe rikthimi i tij, pas këtij dëmtimi, duket se do të jetë i largët.